Rami Hamdallah

Rami Hamdullah (; lahir 10 Ogos 1958) ialah seorang ahli akademik Palestin dan presiden Universiti An-Najah Kebangsaan di Nablus. Pada 2 Jun 2013, Presiden Pihak Berkuasa Palestin Fatah Mahmoud Abbas menamakan beliau sebagai Perdana Menteri Palestin baharu bagi menggantikan Salam Fayyad yang meletak jawatan. Pelantikan beliau tidak diiktiraf Hamas, yang tidak diajak berunding. Beliau merupakan seorang anggota Fatah; namun, BBC menyatakan yang beliau seorang calon bebas mesra Fatah.

Latar belakang 
Rami Hamd'allah dilahirkan di Anabta di utara Tebing Barat. Beliau mendapat ijazah pertamnya daripada Universiti Jordan pada 1980 dan kemudian MA daripada Universiti Manchester pada 1982. Hamd'allah menyelesaikan PhD dalam linguistik di Universiti Lancaster pada 1988.

Kerjaya 
Hamdallah ialah seorang profesor di Universiti An-Najah, di mana beliau mengajar Bahasa Inggeris sebelum menjadi presiden universiti pada 1998. Beliau telah berkhidmat sebgai Setiausaha Agung Suruhanjaya Pilihan Raya Pusat Palestin sejak 2002, dan menjadi timbalan pengerusinya pada 2011.

Rujukan 

Ahli akademik Palestin
Orang dari Tebing Barat
Perdana Menteri Negara Palestin
Pihak Berkuasa Palestin
Anggota Fatah